Микеланджело Буонароти
О, дух призван, в ръцете ти чудесни…

Превод от италиански: Драгомир Петров, 1970

chitanka.info

О, дух призван, в ръцете ти чудесни…[0]

О, дух призван, в ръцете ти чудесни,

в красивите ти глезени оглежда

мощта си естеството и отрежда

ти място сред творбите си небесни.

Аз вярвам, светъл дух, че тези честни

очи, че обликът ти чист отвежда

там, гдето обич, милост и надежда

се сливат с твоите прелести телесни.

И Любовта ме грабва в плен. Повеля

е вече красотата. Поглед нежен

надежда крепка на духа дарява.

Но питам, кой властител определя

с обичай тъй жесток и неизбежен

съдбата тленна на творба такава?

[0] Сонетът, в който се чувствува отчетливо влиянието на Дайте и Петрарка, е писан вероятно през 1529 г. Вдъхновен е от неизвестна жена. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.